Aalto University Executive Education

Aalto University Executive Education and Professional Development (Aalto EE) on Aalto-yliopiston omistama yritys, joka tarjoaa liikkeenjohdon ja asiantuntijoiden valmennus-, koulutus- ja kehittämispalveluita. Aalto EE:n tarjonnassa yhdistyy Aalto-yliopiston tuorein tutkimustieto ja käytännön osaaminen liike-elämästä. Vuosittain lähes 7 000 osallistujaa noin 1 000 organisaatiosta osallistuvat Aalto EE:n ohjelmiin ja koulutuksiin. Osana Aalto-yliopistoa Aalto EE:llä on kolme arvostetuinta yliopistomaailman laatuakkreditointia: AACSB, AMBA ja EQUIS.  

Aalto EE:llä on toimistot Helsingissä ja Singaporessa, ja lisäksi tarjoaa ohjelmia useissa lokaatioissa ympäri maailman.

Historia
Aalto University Executive Education Oy muodostui vuonna 2010 Aalto-yliopiston syntymisen myötä, kun HSE Executive Education Oy ja TKK Executive School of Business Oy yhdistyivät.

Aalto EE:n historia ulottuu vuoteen 1970, jolloin alkoi ensimmäinen edelleen järjestettävä liikkeenjohdon koulutusohjelma JOKO (nykyisin AaltoJOKO®). Yhtiön historiassa on tapahtunut laajentumisia, yhdistymisiä ja nimenmuutoksia:

1970: Ensimmäinen JOKO-ohjelma käynnistyi Helsingin kauppakorkeakoulussa
1996: JOKO Executive Education Oy perustettiin
2000: JOKO Executive Education Oy:n Singaporen tytäryhtiö perustettiin
2001: TKK School of Business Oy perustettiin
2006: JOKO Executive Education Oy:n nimi muuttui HSE Executive Education Oy:ksi
2010: HSE Executive Education Oy ja TKK Executive School of Business Oy yhdistyivät; Aalto University Executive Education Oy perustettiin
 2014: Aalto-yliopiston liiketoimintamuotoiset liikkeenjohdon kehittämispalvelut ja täydennyskoulutus yhtiöitettiin, mistä seurasi Aalto University Executive Education Oy:n toiminnan laajentuminen. 
2017 yritys osti finanssialan koulutusyhtiön FINVA Finanssikoulutus Oy:n.
2021 yritys perusti uuden Aalto ACCESS -brändin.
2023 yrityksen erilliset brändit (Aalto EE, Aalto PRO, Aalto ENT ja Finva) yhdistyivät yhden yhtenäisen brändin ja nimen (Aalto University Executive Education and Professional Development, lyhennettynä Aalto EE) alle.

Koulutus 
Aalto EE järjestää Aalto-yliopiston kansainväliset MBA- ja Executive MBA -ohjelmat . Lisäksi se järjestää kansainvälisen Executive DBA (Doctor of Business Administration) -ohjelman sekä liikkeenjohdon ja asiantuntijoiden valmennus-, koulutus- ja kehittämispalveluita.

Rankingit 
Vuonna 2022 Aalto EE sijoittui Financial Timesin Executive Education -rankingin sijalle 34 .

Financial Timesin Executive MBA -rankingissa Aalto Executive MBA sijoittui vuonna 2022 eurooppalaisista ohjelmista 49. ja koko vertailussa sijalla 88.

Aalto EE:n julkaisut
Aalto EE käynnisti julkaisutoiminnan vuonna 2012. Vuonna 2014 Talentum ja Aalto EE solmivat yhteistyösopimuksen kirjasarjan julkaisemisesta. Lisäksi Aalto EE julkaisee DBA-väitöskirjat osana Aalto-yliopiston julkaisusarjaa.

Lista Aalto EE:n julkaisemista kirjoista:
 Aspara, Jaakko; Kietäväinen, Timo; Mattila, Pekka; Tikkanen, Henrikki; Isä Ambrosius (2012). Johtajuuden seitsemän syntiä. Aalto University Executive Education, ISBN 978-952-66590-0-8
 Puttonen, Vesa (2012). Velka tikittää – hyödy siitä!. Aalto University Executive Education. ISBN 978-952-66591-1-4

Lista DBA-väitöskirjoista:

 Honkaniemi, Jukka (2023). Money Matters - Essays on Sustainable Finance and the Institutionalization of ESG. Aalto University publication series BUSINESS + ECONOMY, 2/2023. 978-952-64-1279-5 (electronic). 978-952-64-1278-8 (printed).
 Isojärvi, Jyrki (2023). Essays on Retail Buyer Behavior Vis-à-Vis Contemporary Retail Market Phenomena: Field Experiments among Professional Retail Buyers and Individual Consumers. Aalto University publication series BUSINESS + ECONOMY, 1/2023. 978-952-64-9629-0 (electronic). 978-952-64-9630-6 (printed)
 Routila, Panu (2022). Managerial Sensemaking and Sensegiving in a Merger and Acquisitions Process: The Case of Konecranes, 2015–2019. Aalto University Publication Series. BUSINESS+ECONOMY 1/2022. 978-952-64-9613-9 (electronic) 978-952-64-0769-2 (printed).
 Haavisto, Sari (2021). Evolution of Marketing Thought and Practice - History of the Finnish Marketing Industry 1883–2020. Aalto University Publication Series. BUSINESS+ECONOMY, 5/2021. 1799-4829 (electronic) 1799-4810 (printed) 1799-4810 (ISSN-L).
 Takkunen, Susanna (2021). Understanding Organizational  Orientations Towards Digitalization: A Sensemaking Approach. Aalto University Publication Series. BUSINESS+ECONOMY, 8/2021. 1799-4829 (electronic) 1799-4810 (printed).

 Suurnäkki, Margit (2019). Global Integration and Local Flexibility: Managing Contradictions in a Global Company - A Case Study of a Multi-National Service-Oriented Manufacturing Company. Aalto University Publication Series. BUSINESS+ECONOMY 4/2019. 978-952-60-8838-9 (printed) 978-952-60-8839-6 (pdf).
 Airaksinen-Aminoff, Pauliina (2018). Learning to Resolve Interpersonal Conflicts more Efficiently through Transformational Leadership: A Study on Coaching. Aalto University Publication Series. BUSINESS+ECONOMY. ISBN 978-952-60-8284-4 (printed). ISBN 978-952-60-8285-1 (pdf)
Lumme-Tuomala, Riitta (2017). Talent Management in the Humanitarian Aid Context. Aalto University Publication Series. BUSINESS+ECONOMY 1/2017. ISBN 978-952-60-7440-5 (printed). ISBN 978-952-60-3736-3 (pdf)
 Kukkonen, Elina (2016). "Gaining more Value of Customer Relationships in the Digital Business Environment". Aalto University Publication Series. BUSINESS + ECONOMY 1/2016. ISBN 978-952-60-6714-8 (printed). ISBN 978-952-60-6715-5 (pdf)
Ahdekivi, Eeva (2016). "Interactions between non-profit finance, governance and investment style". Aalto University Publication Series. BUSINESS + ECONOMY 2/2016. ISBN 978-952-60-6948-7 (printed). ISBN 978-952-60-6949-4 (pdf)

Lähteet

Aiheesta muualla 
 Aalto EE:n kotisivut

Suomalaiset konsultointiyhtiöt
Aalto-yliopisto
Koulutusyritykset